Ukmergės didžioji sinagoga

Ukmergės didžioji sinagoga – nebenaudojama sinagoga Ukmergėje, Vienuolyno g. 2. Istorija Ukmergėje sinagoga galėjo būti jau 1685 m. Pirmas konkretus sinagogos paminėjimas aptiktas 1721 m. Ukmergės klebono jurisdikos inventoriuje. 1773 m. dokumentuose jau randamas ir sinagogos buvimo vietos apibūdinimas. Pagal 1825 m. miesto surašymą ši sinagoga dar buvo vienintelė mieste. 1838 m. mieste jau buvo 6 kiti žydų religiniai pastatai. 1877 m. sinagoga sudegė per miesto gaisrą, bet buvo atstatyta nekeičiant išorės vaizdo. Tai buvo didelis mūrinis neobarokinio stiliaus pastatas. XIX a. pab. šalia sinagogos pradėjo steigtis kitos sinagogos, ješiva, „Talmud-Toros“ mokykla. Sinagoga veikė iki 1941 m. 1957 m. sinagogos pastatas perduotas Ukmergės sporto mokyklai ir rekonstruotas sportavimo ir administracinėms reikmėms. Taip pat skaitykite Vilkmergėlės gatvės sinagoga Šaltiniai Nuorodos Ukmergės istorinis žydų kvartalas jewish-heritage-lithuania.org